da de da de da de fi en en en sv da nl de bar da da da da fr da da da da da da da da da da da da de da de de da da es da da it da de
Byen spenderer et nyt legeredskab | Dansk Skoleforening for Sydslesvig e.V.
Børn i Kiel Pries børnehave kan glæde sig over nyt legeredskab takket være stor indsats fra forældre, ansatte og SSW i byen.
KIEL. Børnene i Kiel Pries Danske Børnehave kan glæde sig over et nyt udendørs legeredskab. Det har kostet ikke mindre end 14.300 euro. 13.400 euro har børnehaven fået igennem en pulje til sociale formål, som byen Kiel har til rådighed. Resten har Skoleforeningen betalt.
- Vi er så glade, at det det har kunnet lade sig gøre, siger børnehaveleder Tina Janzen.
Hendes tak gælder især SSWs byrådsmedlem Antje Dankert, som havde opfordret børnehaven til at søge byen om pengene.
- Et nyt legeredskab var virkelig tiltrængt. Det gamle piratskib var ved at rådne op, siger børnehavelederen.
Lige efter beskeden om, at børnehaven var blevet tilgodeset af byen, gik hun derfor i gang med at indhente tilbud på legeredskaber.
- Omkring 20 forældre mødte så op til en arbejdslørdag, hvor vi blandt andet skovlede 50 kubikmeter sand, fortæller Tina Janzen.
I starten af måneden blev legeredskabet så indviet - i silende regnvejr, men det tog børnene sig ikke af. Det er jo ikke uden grund, at børnehavens to grupper hedder vikingerne og piraterne.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg